สวัสดีค่ะ ประจำเดือนหายไปอาทิตย์กว่าแล้ว พอเมื่อวานมีเลือดสีน้ำตาลไหลออกมาคล้ายประจำเด้อนใกล้หมดแบบนี้คือออะไรคะ
สวัสดีค่ะ หากประจำเดือนเพิ่งหมดไปประมาณสัปดาห์กว่า แล้วต่อมาได้มีเลือดสีน้ำตาลออกมา อาจเป็นเลือดที่เกิดจาก- เลือดออกช่วงไข่ตก เลือดจะออกในช่วงกึ่งกลางของรอบประจำเดือน มีปริมาณเพียงเล็กน้อย และออกเพียงแค่ 1 วัน- เป็นเลือดล้างหน้าเด็ก โดยจะเกิดหลังจากมีเพศสัมพันธ์ไป 6-12 วัน เลือดจะมีปริมาณเล็กน้อย และออกเพียงแค่ 1-2 วัน- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- การผลิตฮอร์โมนของรังไข่ผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นทั้งนี้ หากใช้ฮอร์โมนต่างๆ อยู่ ก็อาจเป็นสาเหตุได้ แต่หากไม่ได้ใช้ และเลือดออกในช่วงประมาณกึ่งกลางของรอบเดือน และมาเพียง 1 วันแล้วหายไป และมีปริมาณที่น้อยมาก ก็น่าจะเป็นเลือดออกวันไข่ตกได้ แต่หากเกิดเลือดออกผิดปกติมาอีกเรื่อยๆ หรือเลือดมีปริมาณมาก ก็ไม่น่าใช่เลือดออกช่วงไข่ตก ซึ่งในกรณีนี้ หากเคยมีเพศสัมพันธ์มาก่อน ก็ควรตรวจหาการตั้งครรภ์ดูด้วยค่ะ หากตรวจไม่พบ และยังคงมีเลือดผิดปกติออกมาอีกเรื่อยๆ ก็ควรไปพบสูติ-นรีแพทย์เพื่อตรวจค่ะ